MUNICIPIUL CRAIOVA
CONSILIUL LOCAL AL MUNICIPIULUI CRAIOVA

HOTĂRÂREA NR.495
         Consiliul Local al Municipiului Craiova, întrunit în şedinţa ordinară din data de 29.10.2009.

        Având în vedere raportul nr.136202/2009 întocmit de Direcţia Patrimoniu prin care se propune preluarea de la Universitatea din Craiova, în administrarea Consiliului Local al municipiului Craiova a terenului situat în str. Iancu Jianu nr. 9, pe care este amenajată Grădina Botanică şi rapoartele comisiilor de specialitate ale Consiliului Local al Municipiului Craiova nr.348, 349, 350, 353, 354/2009;


În conformitate cu prevederile Legii nr. 213/1998 privind proprietatea publică şi regimul juridic al acesteia, şi al  Programului Operaţional Regional din România, axa 1 prin Planul Integrat de Dezvoltare Urbană pentru Polul de creştere Craiova pentru perioada de implementare 2010-2015 în cadrul Asociaţiei de Dezvoltare Intercomunitară „Zona Metropolitană Craiova”;

 În temeiul art.36 alin.2 lit.c, art.45 alin.3, art.123 alin.1 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:
Art.1. Se aprobă preluarea de la Universitatea din Craiova, în administrarea Consiliului Local al Municipiului Craiova a terenului situat în str. Iancu Jianu nr. 9 pe care este amenajată Grădina Botanică, identificat conform anexei şi a adresei nr.5754/2009 a Universităţii din Craiova, parte integrantă din prezenta hotărâre.
Art.2. Se împuterniceşte Primarul municipiului Craiova să desemneze comisia pentru preluarea terenului prevăzut la art. 1 din prezenta hotărâre, să încheie şi să semneze protocolul de predare - primire. 

Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţi Economico-Financiară, Direcţia Patrimoniu şi Universitatea din Craiova vor aduce la îndeplinire prevederile prezentei hotărâri.

